CELEX: 32012R0505
Language: mt
Date: 2012-06-14 00:00:00
Title: Regolament ta’ Implimentazzjoni tal-Kummissjoni (UE) Nru 505/2012 tal- 14 ta’ Ġunju 2012 li jemenda u jikkoreġi r-Regolament (KE) Nru 889/2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta’ prodotti organiċi fir-rigward tal-produzzjoni, it-tikkettar u l-kontroll organiku

15.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 154/12
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 505/2012
      tal-14 ta’ Ġunju 2012
      li jemenda u jikkoreġi r-Regolament (KE) Nru 889/2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta’ prodotti organiċi fir-rigward tal-produzzjoni, it-tikkettar u l-kontroll organiku
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 834/2007 tat-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jemenda r-Regolament (KEE) Nru 2029[2092]/91 (1), u b’mod partikolari l-Artikoli 14(2), 16(1)(d), 16(3)(a), 21(2), 22(1), 26(a) u 38(a) u (b) tiegħu,
      Billi:
      
                  (1)
               
               
                  L-Artikolu 14(1)(d) tar-Regolament (KE) Nru 834/2007 jistabbilixxi r-regoli ġenerali tal-produzzjoni għall-għalf organiku fir-rigward tal-provvista tal-għalf. F’dak l-approċċ, l-għalf prodott fl-azjenda stess itemm iċ-ċiklu tal-produzzjoni organika fl-azjenda. Il-produzzjoni tal-għalf fl-azjenda u/jew l-użu ta’ riżorsi tal-għalf mir-reġjun inaqqsu t-trasport u huma ta’ benefiċċju għall-ambjent u għan-natura. B’hekk, sabiex l-għanijiet organiċi tar-Regolament (KE) Nru 834/2007 jintlaħqu aħjar u fid-dawl tal-esperjenza, huwa xieraq li jiġi stabbilit sehem minimu tal-għalf prodott fl-azjenda stess għall-ispeċi tal-ħnieżer u tat-tjur u li jiżdied is-sehem minimu għall-erbivori.
               
            
                  (2)
               
               
                  Il-leġiżlazzjoni orizzontali għall-materjali tal-għalf u għall-għalf kompost u l-addittivi tal-għalf inklużi fih ġiet irreveduta bir-Regolament (KE) Nru 767/2009 tal-Parlament Ewropew u tal-Kunsill tat-13 ta’ Lulju 2009 dwar it-tqegħid fis-suq u l-użu ta’ għalf, li jemenda r-Regolament (KE) Nru 1831/2003 tal-Parlament Ewropew u tal-Kunsill u li jħassar id-Direttiva tal-Kunsill 79/373/KEE, id-Direttiva tal-Kummissjoni 80/511/KEE, id-Direttivi tal-Kunsill 82/471/KEE, 83/228/KEE, 93/74/KEE, 93/113/KE u 96/25/KE u d-Deċiżjoni tal-Kummissjoni 2004/217/KE (2). Għalhekk, l-Artikoli u l-Annessi rilevanti tar-Regolament tal-Kummissjoni (KE) Nru 889/2008 (3) għandhom jiġu adattati.
               
            
                  (3)
               
               
                  L-iżvilupp ta’ regoli armonizzati tal-produzzjoni organika għat-tjur żgħar fil-livell tal-Unjoni huwa kumpless għaliex l-opinjonijiet dwar il-ħtiġijiet tekniċi jvarjaw ħafna bejn il-partijiet ikkonċernati. Sabiex ikun hemm lok għal iżjed żmien biex jiġu żviluppati regoli ddettaljati għall-produzzjoni ta’ għewietaq organiċi, jeħtieġ li r-regola eċċezzjonali dwar l-użu ta’ għewietaq mhux organiċi tiġi estiża.
               
            
                  (4)
               
               
                  Il-produzzjoni tal-għelejjel organiċi tal-proteini waqgħet lura mid-domanda. B’mod partikolari, fis-suq tal-Unjoni, il-provvista tal-proteini organiċi għadha mhix biżżejjed, f’termini tal-kwalità u tal-kwantità, sabiex jintlaqħu l-ħtiġijiet ta’ nutriment tal-ħnieżer u tat-tjur imrobbija fi rziezet organiċi. Għaldaqstant, huwa xieraq li jiġi permess proporzjon żgħir ta’ għalf mhux organiku tal-proteini bħala regola eċċezzjonali għal perjodu taż-żmien limitat.
               
            
                  (5)
               
               
                  Sabiex l-użu tat-terminu “organiku” u tal-logo organiku tal-UE fit-tikkettar tal-għalf prodott minn ingredjenti organiċi ikun speċifikat u ċċarat iżjed, id-dispożizzjonijiet rilevanti tar-Regolament (KE) Nru 889/2008 għandhom jerġgħu jinkitbu mill-ġdid.
               
            
                  (6)
               
               
                  L-użu ta’ addittivi tal-għalf jista’ jiġi permess fil-produzzjoni tal-għalf organiku b’ċerti kundizzjonijiet. L-Istati Membri applikaw għal numru ta’ sustanzi ġodda, li jridu jiġu awtorizzati skont l-Artikolu 16(1) tar-Regolament (KE) Nru 834/2007. Abbażi tar-rakkomandazzjonijiet tal-grupp ta’ esperti li jagħti pariri tekniċi dwar il-produzzjoni organika (EGTOP) (4), li kkonkluda li l-addittivi tal-għalf format tas-sodju, ferroċanur tas-sodju, natrolit-fonolit u klinoptilolit jikkonformaw mal-għanijiet u l-prinċipji organiċi, dawk is-sustanzi għandhom jiddaħħlu fl-Anness VI għar-Regolament (KE) Nru 889/2008.
               
            
                  (7)
               
               
                  Fit-Taqsima A tal-Anness VIII għar-Regolament (KE) Nru 889/2008 instab żball fir-rekwiżiti għall-użu ta’ estratti tal-klin bħala addittiv organiku tal-ikel u għaldaqstant dan l-iżball għandu jiġi kkoreġut.
               
            
                  (8)
               
               
                  Għaldaqstant, ir-Regolament (KE) Nru 889/2008 għandu jiġi emendat skont dan.
               
            
                  (9)
               
               
                  Sabiex l-operaturi jkollhom il-permess ikomplu jużaw ir-regoli eċċezzjonali tal-produzzjoni b’rabta mal-għalf u mal-għewietaq mhux organiċi wara d-data ta’ skadenza attwali ta’ dawk ir-regoli, l-emendi għar-regoli eċċezzjonali magħmulin b’dan ir-Regolament għandhom japplikaw mill-1 ta’ Jannar 2012 bil-għan li jiġu evitati l-ostakli fil-produzzjoni organika u t-tfixkil tagħha.
               
            
                  (10)
               
               
                  Il-miżuri previsti f’dan ir-Regolament huma skont l-opinjoni tal-Kumitat regolatorju għall-produzzjoni organika,
               
            ADOTTAT DAN IR-REGOLAMENT:
      Artikolu 1
      Dispożizzjonijiet emendatorji
      Ir-Regolament (KE) Nru 889/2008 huwa emendat kif ġej:
      
                  (1)
               
               
                  L-Artikolu 19 huwa sostitwit b’dan li ġej:
                  “Artikolu 19
                  Għalf mill-azjenda stess u minn sorsi oħrajn
                  1.   Fil-każ tal-erbivori, ħlief matul il-perjodu ta’ kull sena meta l-annimali jkunu fi tranżumanza suġġetta għall-Artikolu 17(4), mill-inqas 60 % tal-għalf għandu jiġi mill-unità agrikola stess jew f’każ li dan ma jkunx jista’ jsir, dan għandu jkun prodott f’kooperazzjoni ma’ rziezet organiċi oħrajn fl-istess reġjun.
                  2.   Fil-każ tal-majjali u tat-tjur, mill-inqas 20 % tal-għalf għandu jiġi mill-unità agrikola stess jew, f’każ li dan ma jkunx jista’ jsir, dan għandu jkun prodott fl-istess reġjun f’kooperazzjoni ma’ rziezet organiċi oħrajn jew ma’ operaturi kummerċjali organiċi tal-għalf oħrajn.
                  3.   Fil-każ tan-naħal, fl-aħħar tal-istaġun tal-produzzjoni l-kaxxi tan-naħal (l-iġbħa) għandhom jitħallew b’biżżejjed għasel u għabra tad-dakra għal matul ix-xitwa.
                  L-għalf tal-kolonji tan-naħal għandu jkun awtorizzat biss meta l-ħajja fil-kaxxi tan-naħal tkun fil-periklu minħabba l-kundizzjonijiet klimatiċi. Il-kaxxi tan-naħal għandhom jingħalfu bl-għasel organiku, bil-ġulepp taz-zokkor organiku jew biz-zokkor organiku.”
               
            
                  (2)
               
               
                  L-Artikolu 22 huwa sostitwit b’dan li ġej:
                  “Artikolu 22
                  L-użu ta’ ċerti prodotti u sustanzi fl-għalf
                  Għall-finijiet tal-Artikolu 14(1)(d)(iv) tar-Regolament (KE) Nru 834/2007, is-sustanzi li ġejjin biss jistgħu jintużaw fl-ipproċessar tal-ikel organiku u fl-għalf tal-annimali organiċi:
                  
                              (a)
                           
                           
                              materjali tal-għalf mhux organiku li joriġinaw mill-pjanti jew mill-annimali, jew materjali tal-għalf oħrajn elenkati fit-Taqsima 2 tal-Anness V, sakemm:
                              
                                          (i)
                                       
                                       
                                          ikunu prodotti jew ippreparati mingħajr solventi kimiċi, u
                                       
                                    
                                          (ii)
                                       
                                       
                                          ir-restrizzjonijiet stabbiliti fl-Artikoli 43 jew 47(c) jiġu mħarsa;
                                       
                                    
                        
                              (b)
                           
                           
                              ħwawar, ħxejjex aromatiċi u għasel iswed mhux organiċi, sakemm:
                              
                                          (i)
                                       
                                       
                                          il-forma organika tagħhom ma tkunx disponibbli,
                                       
                                    
                                          (ii)
                                       
                                       
                                          ikunu prodotti jew ippreparati mingħajr solventi kimiċi, u
                                       
                                    
                                          (iii)
                                       
                                       
                                          l-użu tagħhom ikun limitat għal 1 % tar-razzjon tal-għalf ta’ speċi partikolari, ikkalkulat kull sena bħala perċentwal tal-materja niexfa tal-għalf mill-agrikoltura;
                                       
                                    
                        
                              (c)
                           
                           
                              materjali tal-għalf organiku li joriġinaw mill-annimali;
                           
                        
                              (d)
                           
                           
                              materjali tal-għalf li joriġinaw mill-minerali elenkati fit-Taqsima 1 tal-Anness V;
                           
                        
                              (e)
                           
                           
                              prodotti minn industriji tas-sajd sostenibbli sakemm:
                              
                                          (i)
                                       
                                       
                                          ikunu prodotti u ppreparati mingħajr solventi kimiċi,
                                       
                                    
                                          (ii)
                                       
                                       
                                          l-użu tagħhom ikun ristrett għall-annimali mhux erbivori, u
                                       
                                    
                                          (iii)
                                       
                                       
                                          l-użu tal-idrolisati tal-proteini tal-ħut ikun ristrett biss għall-annimali ż-żgħar;
                                       
                                    
                        
                              (f)
                           
                           
                              melħ bħala melħ tal-baħar u melħ oħxon tal-blat;
                           
                        
                              (g)
                           
                           
                              l-addittivi tal-għalf elenkati fl-Anness VI.”
                           
                        
            
                  (3)
               
               
                  Fl-Artikolu 24, il-paragrafu 2 huwa sostitwit b’dan li ġej:
                  “2.   Il-prodotti fitoterapewtiċi, il-mikronutrijenti u l-prodotti elenkati fit-Taqsima 1 tal-Anness V u fit-Taqsima 3 tal-Anness VI għandhom jintużaw bi preferenza għal trattament veterinarju allopatiku kimikament issintesizzat jew għall-antibijotiċi, sakemm l-effett terapewtiku tagħhom huwa effettiv għall-ispeċi tal-annimal u għall-kundizzjoni li għaliha hu maħsub it-trattament.”
               
            
                  (4)
               
               
                  Fl-Artikolu 25k(1), il-punt (d) huwa sostitwit b’dan li ġej:
                  
                              “(d)
                           
                           
                              materjali tal-għalf organiku li joriġinaw mill-pjanti jew mill-annimali.”
                           
                        
            
                  (5)
               
               
                  Fl-Artikolu 25m, il-paragrafu 1 huwa sostitwit b’dan li ġej:
                  “1.   Il-materjali tal-għalf li joriġinaw mill-minerali jistgħu jintużaw fl-akkwakultura organika jekk ikunu elenkati fit-Taqsima 1 tal-Anness V biss.”
               
            
                  (6)
               
               
                  Fil-punt (b) tal-Artikolu 42, id-data tal-“31 ta’ Diċembru 2011” hija sostitwita bid-data tal-“31 ta’ Diċembru 2014”
               
            
                  (7)
               
               
                  L-Artikolu 43 huwa sostitwit b’dan li ġej:
                  “Artikolu 43
                  L-użu ta’ għalf mhux organiku tal-proteini li joriġina mill-pjanti u mill-annimali għall-bhejjem
                  Meta l-kundizzjonijiet stabbiliti fl-Artikolu 22(2)(b) tar-Regolament (KE) Nru 834/2007 ikunu japplikaw u meta l-bdiewa ma jkunux jistgħu jakkwistaw għalf tal-proteini li jkun ġej biss mill-produzzjoni organika, jista’ jintuża proporzjon limitat ta’ għalf mhux organiku tal-proteini għall-ispeċi tal-ħnieżer u tat-tjur.
                  Il-perċentwal massimu ta’ għalf mhux organiku tal-proteini awtorizzat għal kull perjodu ta’ 12-il xahar għal dawk l-ispeċijiet għandu jkun ta’ 5 % għas-snin tal-kalendarju tal-2012, l-2013 u l-2014.
                  Iċ-ċifri għandhom jiġu kkalkulati kull sena bħala perċentwal tal-materja niexfa tal-għalf mill-agrikoltura.
                  L-operatur għandu jżomm evidenza dokumentata tal-ħtieġa li tintuża din id-dispożizzjoni.”
               
            
                  (8)
               
               
                  L-Artikoli 59 u 60 huma sostitwiti b’dan li ġej:
                  “Artikolu 59
                  L-ambitu, l-użu tal-marki kummerċjali u d-deskrizzjonijiet tal-bejgħ
                  Dan il-Kapitolu ma għandux japplika għall-ikel tal-annimali domestiċi u għall-għalf tal-annimali bil-pil.
                  Il-marki kummerċjali u d-deskrizzjonijiet tal-bejgħ li jkollhom indikazzjoni msemmija fl-Artikolu 23(1) tar-Regolament (KE) Nru 834/2007 jistgħu jintużaw biss jekk l-ingredjenti kollha li joriġinaw mill-pjanti jew mill-annimali jkunu ġejjin mill-metodu ta’ produzzjoni organika u jekk mill-inqas 95 % tal-materja niexfa tal-prodott tkun magħmula mit-tali ingredjenti.
                  Artikolu 60
                  Indikazzjonijiet dwar l-għalf ipproċessat
                  1.   It-termini msemmija fl-Artikolu 23(1) tar-Regolament (KE) Nru 834/2007 u l-logo organiku tal-UE jistgħu jintużaw fuq l-għalf ipproċessat dejjem jekk jitħarsu r-rekwiżiti kollha li ġejjin:
                  
                              (a)
                           
                           
                              jekk l-għalf ipproċessat ikun konformi mad-dispożizzjonijiet tar-Regolament (KE) Nru 834/2007 u b’mod partikolari mal-Artikolu 14(1)(d)(iv) u (v) għall-bhejjem jew mal-Artikolu 15(1)(d) għall-annimali tal-akkwakultura u mal-Artikolu 18 tiegħu;
                           
                        
                              (b)
                           
                           
                              jekk l-għalf ipproċessat ikun konformi mad-dispożizzjonijiet ta’ dan ir-Regolament u b’mod partikolari mal-Artikoli 22 u 26 tiegħu;
                           
                        
                              (c)
                           
                           
                              jekk l-ingredjenti kollha li joriġinaw mill-pjanti jew mill-annimali li jinsabu fl-għalf ipproċessat ikunu ġejjin mill-metodu ta’ produzzjoni organika;
                           
                        
                              (d)
                           
                           
                              jekk mill-inqas 95 % tal-materja niexfa tal-prodott tkun magħmula minn prodotti agrikulturali organiċi.
                           
                        2.   Id-dikjarazzjoni li ġejja, suġġetta għar-rekwiżiti stabbiliti fil-punti (a) u (b) tal-paragrafu 1, hija permessa fil-każ ta’ prodotti li jinkludu kwantitajiet varjabbli ta’ materjali tal-għalf mill-metodu ta’ produzzjoni organika u/jew materjali tal-għalf minn prodotti f’konverżjoni għall-agrikoltura organika u/jew prodotti kif imsemmi fl-Artikolu 22 ta’ dan ir-Regolament:
                  ‘jistgħu jintużaw fil-produzzjoni organika skont ir-Regolamenti (KE) Nru 834/2007 u (KE) Nru 889/2008’.”
               
            
                  (9)
               
               
                  L-Annessi V u VI huma sostitwiti bit-test mogħti fl-Anness għal dan ir-Regolament.
               
            Artikolu 2
      Dispożizzjonijiet ta’ korrezzjoni
      Fit-Taqsima A tal-Anness VIII għar-Regolament (KE) Nru 889/2008, il-linja li tikkonċerna l-addittiv tal-ikel E 392 hija sostitwita b’dan li ġej:
      
         
                     “B
                  
                  
                     E 392*
                  
                  
                     Estratti tal-klin
                  
                  
                     X
                  
                  
                     X
                  
                  
                     Meta jkunu ġejjin mill-produzzjoni organika biss”
                  
               
      Artikolu 3
      Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
      Madankollu, il-punti (6) u (7) tal-Artikolu 1 għandhom japplikaw mill-1 ta’ Jannar 2012.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi l-Brussell, l-14 ta’ Ġunju 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 189, 20.7.2007, p. 1.
      
         (2)  ĠU L 229, 1.9.2009, p. 1.
      
         (3)  ĠU L 250, 18.9.2008, p. 1.
      
         (4)  Ir-rapport finali dwar l-għalf (EGTOP/1/2011), http://ec.europa.eu/agriculture/organic/files/eu-policy/expert-recommendations/expert_group/final_report_on_feed_to_be_published_en.pdf
      
         ANNESS
         “
               L-ANNESS V
               
                  Materjali tal-għalf kif imsemmi fl-Artikolu 22(d), l-Artikolu 24(2) u l-Artikolu 25m(1)
               
               1.   MATERJALI TAL-GĦALF LI JORIĠINAW MILL-MINERALI
               
                           A
                        
                        
                           Qxur tal-baħar kalkariż
                        
                        
                            
                        
                     
                           A
                        
                        
                           Maerl
                        
                        
                            
                        
                     
                           A
                        
                        
                           Litotamnju
                        
                        
                            
                        
                     
                           A
                        
                        
                           Glukonat tal-kalċju
                        
                        
                            
                        
                     
                           A
                        
                        
                           Karbonat tal-kalċju
                        
                        
                            
                        
                     
                           A
                        
                        
                           Ossidu tal-manjeżju (manjeżja anidra)
                        
                        
                            
                        
                     
                           A
                        
                        
                           Sulfat tal-manjeżju
                        
                        
                            
                        
                     
                           A
                        
                        
                           Klorur tal-manjeżju
                        
                        
                            
                        
                     
                           A
                        
                        
                           Karbonat tal-manjeżju
                        
                        
                            
                        
                     
                           A
                        
                        
                           Fosfat defluworinat
                        
                        
                            
                        
                     
                           A
                        
                        
                           Fosfat tal-kalċju u tal-manjeżju
                        
                        
                            
                        
                     
                           A
                        
                        
                           Fosfat tal-manjeżju
                        
                        
                            
                        
                     
                           A
                        
                        
                           Fosfat monosodiku
                        
                        
                            
                        
                     
                           A
                        
                        
                           Fosfat tal-kalċju u tas-sodju
                        
                        
                            
                        
                     
                           A
                        
                        
                           Klorur tas-sodju
                        
                        
                            
                        
                     
                           A
                        
                        
                           Bikarbonat tas-sodju
                        
                        
                            
                        
                     
                           A
                        
                        
                           Karbonat tas-sodju
                        
                        
                            
                        
                     
                           A
                        
                        
                           Sulfat tas-sodju
                        
                        
                            
                        
                     
                           A
                        
                        
                           Klorur tal-potassju
                        
                        
                            
                        
                     2.   MATERJALI OĦRA TAL-GĦALF
               Prodotti (sekondarji) tal-fermentazzjoni minn mikroorganiżmi li ċ-ċelloli tagħhom ġew inattivati jew maqtula:
               
                           A
                        
                        
                           
                              Saccharomyces cerevisiae
                           
                        
                        
                            
                        
                     
                           A
                        
                        
                           
                              Saccharomyces carlsbergiensis
                           
                        
                        
                            
                        
                     
            
               ANNESS VI
               
                  Addittivi tal-għalf użati fin-nutrizzjoni tal-annimali msemmija fl-Artikolu 22(g), l-Artikolu 24(2) u l-Artikolu 25m(2)
               
               L-addittivi tal-għalf elenkati f’dan l-Anness għandhom jiġu approvati skont ir-Regolament (KE) Nru 1831/2003 tal-Parlament Ewropew u tal-Kunsill (*).
               1.   ADDITTIVI TEKNOLOĠIĊI
               (a)   Preżervattivi
               
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                           1a
                        
                        
                           E 200
                        
                        
                           Aċidu sorbiku
                        
                        
                            
                        
                     
                           A
                        
                        
                           1a
                        
                        
                           E 236
                        
                        
                           Aċidu formiku
                        
                        
                            
                        
                     
                           B
                        
                        
                           1a
                        
                        
                           E 237
                        
                        
                           Format tas-sodju
                        
                        
                            
                        
                     
                           A
                        
                        
                           1a
                        
                        
                           E 260
                        
                        
                           Aċidu aċetiku
                        
                        
                            
                        
                     
                           A
                        
                        
                           1a
                        
                        
                           E 270
                        
                        
                           Aċidu lattiku
                        
                        
                            
                        
                     
                           A
                        
                        
                           1a
                        
                        
                           E 280
                        
                        
                           Aċidu propjoniku
                        
                        
                            
                        
                     
                           A
                        
                        
                           1a
                        
                        
                           E 330
                        
                        
                           Aċidu ċitriku
                        
                        
                            
                        
                     
                  
               (b)   Antiossidanti
               
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                           1b
                        
                        
                           E 306
                        
                        
                           Estratti ta’ oriġini naturali b’ħafna tokoferol
                        
                        
                            
                        
                     
                  
               (c)   Emulsjonanti u stabbilizzaturi, aġenti għat-tisfiq u li jiffurmaw ġell
               
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                           1
                        
                        
                           E 322
                        
                        
                           Leċitina
                        
                        
                           Jekk tkun ġejja minn materja prima organika biss;
                           l-użu huwa ristrett għall-għalf tal-annimali tal-akkwakultura
                        
                     
                  
               (d)   Materjali li jgħaqqdu, antiagglomeranti u koagulanti
               
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           B
                        
                        
                           1
                        
                        
                           E 535
                        
                        
                           Ferroċanur tas-sodju
                        
                        
                           Ir-rata tad-doża massima hija ta’ 20 mg/kg NaCl, ikkalkulata bħala anjonu tal-ferroċanur
                        
                     
                           A
                        
                        
                           1
                        
                        
                           E 551b
                        
                        
                           Silika kollojdali
                        
                        
                            
                        
                     
                           A
                        
                        
                           1
                        
                        
                           E 551c
                        
                        
                           Trab tad-dijatomi (ippurifikat)
                        
                        
                            
                        
                     
                           A
                        
                        
                           1
                        
                        
                           E 558
                        
                        
                           Bentonit-montmorillonit
                        
                        
                            
                        
                     
                           A
                        
                        
                           1
                        
                        
                           E 559
                        
                        
                           Tafal tal-kawlina, mingħajr asbestos
                        
                        
                            
                        
                     
                           A
                        
                        
                           1
                        
                        
                           E 560
                        
                        
                           Taħlitiet naturali ta’ steariti u klorit
                        
                        
                            
                        
                     
                           A
                        
                        
                           1
                        
                        
                           E 561
                        
                        
                           Vermikulit
                        
                        
                            
                        
                     
                           A
                        
                        
                           1
                        
                        
                           E 562
                        
                        
                           Sepjolit
                        
                        
                            
                        
                     
                           B
                        
                        
                           1
                        
                        
                           E 566
                        
                        
                           Natrolit-Fonolit
                        
                        
                            
                        
                     
                           B
                        
                        
                           1
                        
                        
                           E 568
                        
                        
                           Klinoptilolit ta’ oriġini sedimentarja [majjali għat-tismin; tiġieġ għat-tismin; dundjani għat-tismin; bovini; salamun]
                        
                        
                            
                        
                     
                           A
                        
                        
                           1
                        
                        
                           E 599
                        
                        
                           Perlit
                        
                        
                            
                        
                     
                  
               (e)   Addittivi għall-ħaxix maħżun f’sajlo
               
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                           1k
                        
                        
                           Enżimi, ħmejjer u batterji
                        
                        
                           L-użu huwa ristrett għall-produzzjoni tal-ħaxix maħżun f’sajlo meta l-kundizzjonijiet tat-temp ma jippermettux fermentazzjoni adegwata
                        
                     2.   ADDITTIVI SENSORJI
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                           2b
                        
                        
                            
                        
                        
                           Komposti aromatiċi
                        
                        
                           Estratti minn prodotti agrikoli biss
                        
                     3.   ADDITTIVI NUTRIZZJONALI
               (a)   Vitamini
               
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                           3a
                        
                        
                            
                        
                        
                           Vitamini u provitamini
                        
                        
                           
                                       —
                                    
                                    
                                       Ġejjin minn prodotti agrikoli;
                                    
                                 
                                       —
                                    
                                    
                                       jekk ikunu dderivati b’mod sintetiku, għall-annimali monogastriċi u għall-annimali tal-akkwakultura jistgħu jintużaw biss dawk li jkunu identiċi għall-vitamini li ġejjin mill-prodotti agrikoli;
                                    
                                 
                                       —
                                    
                                    
                                       jekk ikunu dderivati b’mod sintetiku, għall-annimali li jixtarru jistgħu jintużaw biss il-vitamini A, D u E li jkunu identiċi għall-vitamini li ġejjin mill-prodotti agrikoli. L-użu huwa suġġett għal awtorizzazzjoni minn qabel mill-Istati Membri bbażata fuq il-valutazzjoni tal-possibbiltà li l-annimali organiċi li jixtarru għandhom li jiksbu l-kwantitajiet neċessarji ta’ dawn il-vitamini mir-razzjonijiet tal-għalf tagħhom.
                                    
                                 
                     
                  
               (b)   Oligoelementi
               
               
                           Awtorizzazzjoni
                        
                        
                           Numri ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                           3b
                        
                        
                           E1 Ħadid
                        
                        
                           
                                       —
                                    
                                    
                                       ossidu ferriku
                                    
                                 
                                       —
                                    
                                    
                                       karbonat ferruż
                                    
                                 
                                       —
                                    
                                    
                                       sulfat ferruż, ettaidrat
                                    
                                 
                                       —
                                    
                                    
                                       sulfat ferruż, monoidrat
                                    
                                 
                        
                            
                        
                     
                           A
                        
                        
                           3b
                        
                        
                           E2 Jodju
                        
                        
                           
                                       —
                                    
                                    
                                       jodat tal-kalċju, anidru
                                    
                                 
                        
                            
                        
                     
                           A
                        
                        
                           3b
                        
                        
                           E3 Kobalt
                        
                        
                           
                                       —
                                    
                                    
                                       karbonat tal-kobalt bażiku, monoidrat
                                    
                                 
                                       —
                                    
                                    
                                       sulfat tal-kobalt, monoidrat u/jew ettaidrat
                                    
                                 
                        
                            
                        
                     
                           A
                        
                        
                           3b
                        
                        
                           E4 Ram
                        
                        
                           
                                       —
                                    
                                    
                                       karbonat kupriku bażiku, monoidrat
                                    
                                 
                                       —
                                    
                                    
                                       ossidu kupriku
                                    
                                 
                                       —
                                    
                                    
                                       sulfat kupriku, pentaidrat
                                    
                                 
                        
                            
                        
                     
                           A
                        
                        
                           3b
                        
                        
                           E5 Manganiż
                        
                        
                           
                                       —
                                    
                                    
                                       karbonat manganuż
                                    
                                 
                                       —
                                    
                                    
                                       ossidu manganuż
                                    
                                 
                                       —
                                    
                                    
                                       sulfat manganuż, monoidrat
                                    
                                 
                        
                            
                        
                     
                           A
                        
                        
                           3b
                        
                        
                           E6 Żingu
                        
                        
                           
                                       —
                                    
                                    
                                       ossidu taż-żingu
                                    
                                 
                                       —
                                    
                                    
                                       sulfat taż-żingu, monoidrat
                                    
                                 
                                       —
                                    
                                    
                                       sulfat taż-żingu, ettaidrat
                                    
                                 
                        
                            
                        
                     
                           A
                        
                        
                           3b
                        
                        
                           E7 Molibdenu
                        
                        
                           
                                       —
                                    
                                    
                                       molibdat tas-sodju
                                    
                                 
                        
                            
                        
                     
                           A
                        
                        
                           3b
                        
                        
                           E8 Selenju
                        
                        
                           
                                       —
                                    
                                    
                                       selenat tas-sodju
                                    
                                 
                                       —
                                    
                                    
                                       selenit tas-sodju
                                    
                                 
                        
                            
                        
                     4.   ADDITTIVI ŻOOTEKNIĊI
               
                           Awtorizzazzjoni
                        
                        
                           Numru ta’ identifikazzjoni
                        
                        
                           Sustanza
                        
                        
                           Deskrizzjoni u kundizzjonijiet għall-użu
                        
                     
                           A
                        
                        
                            
                        
                        
                           Enżimi u mikroorganiżmi
                        
                        
                            
                        
                     ”
         
            (*)  ĠU L 268, 18.10.2003, p. 29.